|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | | |  |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 400-01/24-01/2  URBROJ: 2170-27-02/1-24-5  Matulji, 11.03.2025. | |

**OPĆINSKO VIJEĆE**

**- ovdje-**

**PREDMET: Prijedlog Odluke o izmjeni Odluke o izvršavanju Proračuna Općine Matulji za 2025. godinu**

Poštovani,

U privitku dostavljamo prijedlog Odluke o izmjeni Odluke o izvršavanju proračuna Općine Matulji za 2025. godinu.

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak.

OPĆINSKI NAČELNIK

Vedran Kinkela, v.r.

**O B R A Z L O Ž E N J E**

**PRIJEDLOGA ODLUKE O IZMJENI ODLUKE O IZVRŠAVANJU PRORAČUNA OPĆINE MATULJI ZA 2025. GODINU**

ZAKONSKA OSNOVA

Člankom 18. Zakona o proračunu („Narodne novine“ broj 144/21) propisano je da predstavničko tijelo uz proračun jedinice lokalne samouprave donosi odluku o izvršavanju proračuna kojom se uređuju prihodi i primici te rashodi i izdaci proračuna i njihovo ostvarivanje odnosno izvršavanje, opseg zaduživanja i jamstava, upravljanje financijskom i nefinancijskom imovinom, prava i obveze korisnika proračunskih sredstava, pojedine ovlasti načelnika u izvršavanju proračuna, kazne za neispunjavanje obveza te druga pitanja u izvršavanju proračuna.

Člankom 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21,23/21 i 36/23) propisano je da Općinsko vijeće Općine Matulji donosi Odluku o izvršavanju Proračuna Općine.

ANALIZA STANJA I PITANJA KOJA SE UREĐUJU

Općinsko vijeće Općine Matulji je donijelo dana 12. prosinca 2024. godine Odluku o izvršavanju Proračuna Općine Matulji za 2025. godinu („Službene novine Općine Matulji“ broj 18/24), u daljnjem tekstu: Odluka.

Člankom 40. stavkom 4. važeće Odluke propisano je da se Općina Matulji u 2025. godini planira zadužiti uzimanjem kredita za namjenu financiranja kapitalnog projekta K201711 Domovi u iznosu od 2.845.000,00 eura, od čega su u 2025. godini planira povući iznos od 700.000,00 eura, a u 2026. godini iznos od 2.145.000,00 eura te uzimanjem kredita za namjenu financiranja kapitalnog projekta K201737 Uređenje prostora OŠ Brešca i K201733 Energetska obnova OŠ Brešca u iznosu od 900.000,00 eura, od čega su u 2025. godini planira povući ukupan iznos kredita.

Za investiciju rekonstrukcije i uređenja Doma Lisina koja je planirana izmjenama i dopunama Proračuna za 2025. godinu kroz Kapitalni projekt Domovi, kao izvor sredstava za financiranje planira se kreditno zaduženje u iznosu od 1.400.000,00 eura, dok se ranije planirano kreditno zaduženje za rekonstrukciju i uređenje Doma Hangar u ukupnom iznosu od 2.845.000,00 eura smanjuje za 700.000,00 eura obzirom da se dijelom planiraju vlastita sredstva za financiranje investicije. S obzirom na navedeno mijenja se navedeni članak na način da se ukupno zaduženje za Kapitalni projekt Domovi povećava na iznos od 3.545.000,00 eura, od čega je iznos od 1.400.000,00 eura planiran u 2025. godini, a iznos od 2.145.000,00 eura u 2026. godini.

FINANCIJSKI UČINAK

Za provedbu ove Odluke planirana su sredstva u Proračunu Općine Matulji.

Predlaže se Općinskom vijeću da usvoji predloženu Odluku o izmjeni Odluke o izvršavanju Proračuna Općine Matulji za 2025. godinu.

OPĆINSKI NAČELNIK

Vedran Kinkela, v.r.

Na temelju stavka članka 18. stavka 1. Zakona o proračunu („Narodne novine“ broj 144/21) te članka 32. i 81. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji na sjednici održanoj dana \_\_\_\_\_2025. godine donosi

**ODLUKU O IZMJENI ODLUKE**

**O IZVRŠAVANJU PRORAČUNA OPĆINE MATULJI**

**ZA 2025. GODINU**

Članak 1.

U Odluci o izvršavanju Proračuna Općine Matulji za 2025. godinu („Službene novine Općine Matulji“ broj 18/24) članak 40. stavak 4. mijenja se i glasi:

„(4) Općina Matulji u 2025. godini planira se zadužiti uzimanjem kredita za namjenu financiranja kapitalnog projekta K201711 Domovi u iznosu od 3.545.000,00 eura, od čega su u 2025. godini planira povući iznos od 1.400.000,00 eura, a u 2026. godini iznos od 2.145.000,00 eura te uzimanjem kredita za namjenu financiranja kapitalnog projekta K201737 Uređenje prostora OŠ Brešca i K201733 Energetska obnova OŠ Brešca u iznosu od 900.000,00 eura, od čega su u 2025. godini planira povući ukupan iznos kredita.

Članak 2.

Ova Odluka stupa na snagu osmi dan od dana objave u „Službenim novinama Općine Matulji“.

KLASA: 400-01/24-01/2

URBROJ: 2170-27-01/1-25-6

Matulji, \_\_\_\_\_\_\_2025. godine

OPĆINSKO VIJEĆE OPĆINE MATULJI

PREDSJEDNICA

Iva Letina